Autoilun suosio kasvoi Espoossa länsimetron avautumisen jälkeen – ”Metron avautumista on katseltu ruusunpunaisilla laseilla”

Länsimetron avaaminen pudotti joukkoliikenteen suosiota ja nosti autoilun suosiota. Muutos näkyy erityisesti Espoon sisäisessä liikenteessä.

Espoolaiset ovat olleet erittäin tyytymättömiä länsimetron liityntäbussien reitteihin ja matka-aikoihin. Vaihdot metroon ovat olleet ruuhkaisia Matinkylässä.­

Espoolaisten kipuilu länsimetron tuomissa joukkoliikennemuutoksissa näkyy selvästi Helsingin seudun tuoreimmassa liikkumistutkimuksessa.

HS kertoi koko seudun 15 kunnan liikkumistottumuksista viime viikolla. Kyselytutkimuksen mukaan autoilun tai joukkoliikenteen keskinäisissä kulkumuoto-osuuksissa ei ole tapahtunut suuria muutoksia, mutta kävely ja pyöräily ovat kasvattaneet suosiotaan.